
Қажылық баска да ғибадаттарды қамтитын ұлы 
құлшылық! 


Расында барлық мақтау Аллаһқа тән. Біз Аллаһты 
мадақтаймыз, Одан жәрдем сұраймыз, Одан кешірім тілейміз және 
Одан нәпсіміз бен амалдарымыздың жамандығынан пана 
сұраймыз. Аллаһ кімді тура жолға салса, оны адастырушы жоқ, ал 
кімді адастырса, оны тура жолға салушы жоқ. Сондай-ақ Аллаһтан 
басқа құлшылыққа лайықты еш тәңір жоқ екеніне және Мухаммад 
Оның құлы әрі елшісі екеніне куәлік беремін. Оған және оның 
отбасына және сахабаларына Аллаһтың салауаты мен көптеген 
сәлемдері болсын. 


Содан соң: 


Әй, Аллаһтың құлдары! Аллаһтан шынайы түрде қорқыңдар 
және Оның сендерді жасырын және оңаша сәттеріңде бақылап 
тұрғанын жадыларыңда ұстаңдар! 


Уа, мұсылмандар! 


Аллаһ Тағала құлдарын Өзіне құлшылық қылу үшін ғана 
жаратып, оларды Оның бұйрығын орындап, тыйғанынан тиылуға 
әмір етті. Оларға сауабы әр-түрлі ғибадаттарды парыз етті. 
Сондай-ақ, Ол ғибадаттардың кейбірін басқасынан артық жақсы 
көреді. Сол ғибадаттардың ұлысы, итағаттардың абзалы болған 
бірден-бір ғибадат - ол Аллаһтың харам үйіне қажылық қылу. Ол 
Исламның бес тірегінің бірі және діннің ұлы негіздерінің бірі. 
Пайғамбарымыздан Ж: «Қандай амал абзал?» - деп сұрағанда, ол Ж 
былай деді: «Аллаһ пен Оның елшісіне деген иман». Оған Ж: 
«Содан-соң қай амал?» - делінгенде, ол % : «Аллаһ жолында 
соғысу» - деді. Оған Ж: «Сосын қай амал?» - делінгенде, ол %: 
«Қабыл болған қажылық» - деді. (Хадисті Бухари мен Муслим риуаят 
еткен.) 


1. Пайғамбарымыздың 3% мешітінде, һижраның мың төрт жүз қырық бесінші жылы, жұма күні 
айтылған хұтпа 

Қажылықтың абзалдығынан Аллаһ Тағала қажылық 
жасалатын заманмен ант етіп былай деген: 


4 12 
«және (мүбәрак) он түнге (серт)% 
Сондай-ақ қажылық жасалатын мекенмен ант етіп былай деді: 
«о 359 
«Мына қалаға (қасиетті Меккеге) cept! 


Аллаһ Тағала қажылық амалдары орындалу үшін жерлердің ең 
қайырлысын және Өзіне ең ұнамдысын таңдады. Жер бетінде 
қасиетті Қағбадан басқа еш жерде тауаф жасалмайды. 


Қажылық ол Аллаһтың парызы және Оған жақындататын 
құлшылық. Аллаһ елшісі # айтқандай: «Әй, адамдар! Аллаһ 
сендерге қажылық қылуды парыз етті, (ендеше) қажылық 
қылыңдар!». (Хадисті Муслим риуаят еткен.) 


Қажылық жасаушы қажылық амалдарына кіріскеннен бастап 
оның артықшылығы мен сауаптарына кенеледі. Егер ол тәлбия 
айтып бастаса, жер бетіндегі барлық дымқыл және құрғақ 
нәрселер онымен бірге тәлбия айтады. Пайғамбарымыз % 
айтқандай: «Қайбір тәлбия айтушы тәлбиясын айтатын 
болса, оның оң және сол жағындағы жер біткенше дейінгі 


барлық тастар, ағаштар және балшықтар тәлбия айтады». 
(Хадисті Ибн Мәжә риуаят еткен.) 


Қажылар Аллаһтың жомарттығын үміт етіп келген Оның 
қонақтары. Пайғамбарымыз Ж айтқандай: «Аллаһтың 
қонақтары үшеу: Аллаһ жолында соғысушы, қажылық 
қылушы және умра жасаушы». (Хадисті ән-Нәсәи риуаят еткен.) 


Аллаһ Тағала осы қажылықпен күнәлар мен қателіктердің 
ластығын кетіреді. Пайғамбарымыз % айтқандай: «Қажылық 
оның алдында болған нәрселерді жояды». (Хадисті Муслим риуаят 
еткен.) Егер қажылық жасаушы барлық күнәлардан, әйелге 

қосылып қоюдан және соған апаратын нәрселерден аман болса, 
оның қажылығы ол үшін күнәлардан тазару болады. 
Пайғамбарымыз % айтқандай: «Кімде-кім қажылық жасағанда 
әйелге қосылуға қатысты сөз сөйлемесе және еш пасықтық 
жасамаса анасынан туған күніндей (күнәдән) пәк болып 
оралады». (Хадисті Бухари мен Муслим риуаят еткен.) 


Шейхул Ислам ибн Тәймия & айтты: «Кей кезде тек кіші 
күнәлары кешіріледі, ал кей кездері үлкен күнәлар кешіріледі. 
Мұсылман адам бір амалды кейде Аллаһқа деген құлшылығы мен 
ықыласы толық түрде жасап, сол себепті Аллаһ оның үлкен 
күнәларын да кешіріп жіберуі мүмкін». 


Аллаһ Тағала періштелерге қажылармен мақтанады. 
Пайғамбарымыз # айтты: «Аллаһ Тағала құлдарын тозақтан 
көп құтқаратын Арафадан басқа күн жоқ. Расында Аллаһ сол 
күш жақындап, кейін олармен (Арафада тұрған 
қажылармен) періштелерге мақтанып: «Бұлар не қалады?» - 
дейді». (Хадисті Муслим риуаят еткен.) Ибн Абдул-Барр & айтады: «Бұл 
олардың күнәлары кешірілгеніне дәлел. Өйткені Аллаһ Тағала 
күнәлар мен қателіктер иелерімен оларға тәубе етіп, 
кешірмейінше мақтанбайды. 


Кімде-кім қажылықтың барлық тіректерін, уәжіптерін 
шынайы ықыласпен, күнә араластырмай жасаса, оның сыйы 
Жәннат болады. Пайғамбарымыз Ж айтқандай: «Қабыл болған 


қажылықтың сыйы - Жәннат». (Хадисті Бухари мен Муслим риуаят 
еткен.) 


Қажылық өзімен бірге басқа да құлшылықтарды қамтитын ұлы 
ғибадат. Ол пайдаларға, ғибраттарға толы ғибадат. Аллаһ Тағала 
айтқандай: 


> ед 3-74 
0 са 00 
«Келіп, қажылықта өздерін күтіп тұрған көптеген (рухани әрі 


дүнияуи) пайдаларды көрсін.» 

Эл-Куртуби & айтты: «Оларға (қажыларға) пайдалар дегені: 
ғибадат, сауда-саттық, күнәға кешірім, сонымен қатар дүние api 
ақырет пайдалары». 


Мұсылманның қажылығында Аллаһқа ең жақындайтын амалы 
- қажылық амалдарында таухидті әшкерелеп көрсету, барлық 
ғибадаттарында Аллаһ үшін ықыласты болу және нәпсісін 
Аллаһқа толықтай тапсыру. Аллаһ Тағала айтты: 


© 1 42, 2 220 ж, 
ahs 52215 10 
«Қажылық парызы мен умраны Аллаһ үшін толық етендер.+ 


Сонымен қатар қажылықта Аллаһтың жалғыздығын жариялау 
- Оның жеке құлдарының белгісі және олар сонымен үлкен 
құрметке ие болады. Олар пайғамбарымыздың * хадисінде келген 
тәлбияны айтады: «Ләббәйкә Аллаһумма ләббәйкә, ләббәйкә лә 
шәрикә ләкә ләббәйк, иннәл хамда уән ниғмәтә ләкә уәл мулк, 
лә шәрикә ләк» (Хадисті Бухари мен Муслим риуаят еткен.) 


Мағынасы: (Уа, Аллаһым! Мен Сенің алдыңдамын, сенің әміріңнің 
астындамын, Сенің шакыруына жауап бердім, Сенің еш серігің жоқ, 
мен Сенің алдыңдамын. Расында барлық мақтау, бүкіл нығмет 
жаппай мүлік Саған тиесілі, Сенің еш серігің жоқ). 


Шейхул Ислам ибн Тәймия & айтты: «Қажылықтың негізі 
Аллаһқа бойсұну, Оның алдында төмен болып, кішірею. Сол 
себепті «нусук» (ғибадат) деген атпен жекеленді». 


Қажылық пайғамбарымызға Ж еруді толықтай орындауды 
мақсат қылатын ғибадат. Өйткені пайғамбарымыздың # жолына, 
сүннетіне сәйкес келмеген нәрсе ешқашан нусукте, ғибадатта 
болмайды. Пайғамбарымыз Ж айтты: «Менен нусуктарыңды 
(қажылық амалдарын) үйреніп алыңдар. Білмеймін осы 


қажылықтан кейін қажылық жасамауым мүмкін». (Хадисті 
Муслим риуаят еткен.) 


Пайғамбарға # еру мұсылманның шыншылдығына, иманына 
және махаббатына дәлел болады. Аллаһ Тағала айтты: 

$ < ўа < 2-2 “eZ . СТА дү 5 „57 22 
З 5 SS а да Аб № 
«(Уа, Мухаммад! Адамдарға): «Егер Аллаһты (шынымен) 


жақсы көрсеңдер, маған еріңдер. Сонда Аллаһ Тағала да 
сендерді жақсы көріп, күнәларыңды кешіреді», - деп айт. 
Аллаһ - Ғафур (құлдары қанша жерден ауыр күнәға батса да, 
тәубелеріне келген жағдайда өте кешірімді), Рахим (әсіресе мүмін 


құлдарына ерекше мейірімді).% 


Ал пайғамбарымыздың Ж жолына қарсы келген барлық 
ғибадатты Аллаһ Тағала қабыл етпейді. Аллаһ елшісі 4% былай деді: 
«Кімде кім біздің ісімізде жок амалды жасаса, ол 
қайтарылады (қабыл болмайды)». (Хадисті Муслим риуаят еткен.) 


Мұсылман адам дінін қатты ұстанып, жәһилиялық амалдардан 
барынша бойын аулақ салуға тиіс. Ал бұл нәрсенің міндеттілігі 
қажылықта одан сайын арта түседі. Ибн әл-Қойим % айтты: 
«Шариғатта мүшіріктерге қарсы амал жасау қатты бекітілген, 
әсіресе қажылық амалдарында». 


Сонымен қатар қажылықта Аллаһқа және Оның құлдарына 
деген кішіпейілділік орын алады. Тәкәппарлық тек Аллаһ Тағалаға 
тән екенін мойындап, соны құрбан шалғанда және ташриқ күндері 
тас атқанда, тауаф жасағанда Аллаһқа тәкбір айтып, Оны 
ұлықтаумен жариялайды. Сонда ғана жүректер тек Аллаһқа ғана 
байланып, Одан басқа барлық нәрселерден аулақ болып, шынайы 
таза болады. 

Аллаһ Тағаланы еске алу қажылармен әрдайым бірге жүреді. 
Мейлі олар бір жерде тоқтаса да, ол жерден қоныс аударса да, 
биікке көтерілсе де, төмен түссе де, тіпті олар қажылық амалдарын 
жасап бітірсе де олармен бірге болады. Бұл турасында Аллаһ 
Тағала былай деген: 


д. 2—2 6 58 Ж. > 2 2 222 2 ZS ВЕ - 
4 ڪر‎ 43 м essen Беске іа 5% 

«Қажылық парызының рәсімдерін толық орындап болған 


соң, (Исламнан бұрын Минада тұрып) ата-бабаларыңды (мақтап, 
мадақтап) еске алғандарыңдай, тіпті одан да асыра, Аллаһты 
еске алып, ұлықтаңдар. Адамдар арасында (тек дүние 
тіршілігін ғана ойлап): «Уа, Раббымыз! Беретін нығметіңді бізге 
осы дүниеде бергейсің» дейтіндер бар. Олардың ақиретте 
алар ешбір несібесі жок.» 


Ибн әл-Қойим & айтты: «Қажылардың ең абзалы Аллаһты көп 
еске алушы адам». 


Қажылықта ихрам хәлінде адамды нәпсісіне бағынбауға 
шақыру бар. Өйткені арнайы пішілген киім кимейді, хош иіс 
жақпайды, тырнақтарын қимайды, неке, хитба жасамайды. Осы 
кезде мына дүниеде адамдарды әр-түрлі қып көрсететін сыртқы 
әшекейлер жоғалып, барлық құлдар кебін сияқты киім киіп, 
сыртынан қарағанда бірдей дәрежеде болады. 


Қажылықта бүкіл халықты хаққа жинап, олардың бәрін бір 
сөзге тоғыстыруда Ислам дінінің ұлылығы айқын көрінеді. 
Олардың бәрі бір жерге жиналады, бір Аллаһқа дұға қылады, бір 
пайғамбарға ереді және бір кітапты (Құранды) оқиды. 


Міне осы жерде ұлттардың, тілдердің, елдердің және түстердің 
түрлі болуы маңызын жоғалтып, тақуалық пен иманның таразысы 
құрылады. Аллаһ Тағала айтқандай: 


с; Я 22 < 22 


451525289 Stel Wis ab Sis 85 8 5 ot MHEG LOI Gey 


«Уа, адамдар! Шүбәсіз, сендерді бір ep мен бір әйелден 


жараттық. Сондай-ақ сендерді бір-біріңмен танысып, 
табысуларың (біріңе-бірің қамқоршы дос болып, өзара 
жәрдемдесіп, тату-тәтті өмір сүрулерің әрі жер бетін 
көркейтулерің) үшін сан алуан ұлыстар мен руларға бөлдік. 
Біле білсеңдер, Аллаһтың алдындағы ең ардақтыларың - ең 
тақуаларың (яғни, Аллаһқа тағзым етуде, иман келтіруде әрі 
мойынсұнуда ең алда болғандарың)! Шүбәсіз, Аллаһ - Алим 

(барлық нәрсені, соның ішінде, сендердің жай-күйлеріңді және не 
істеп, не қойып жүргендеріңді толық білуші), Хабир (бәрінен 


толық хабардар болушы).% 


Сол жерде мұсылмандар бірігіп, олардың арасындағы махаббат 
байланысы күшейеді. Осы кезде барлық жаратылысқа Ислам 
дінінің ұлылығы мен артықшылығы және осы үмметтің 
мықтылығы әрі оның дәрежесінің жоғары екендігі анық көрінеді. 
Аллаһ Тағала айтты: 


«Аллаһ сол мүміндердің жүректерін жарастырды. Сен жер 
бетіндегі байлықтың бәрін осы жолда жұмсасаң да, олардың 
жүректерін дәл бұлай жарастыра алмас едің. Алайда Аллаһ 
оларды жарастырды.» 


Қажылардың әшекейлері олардың көркем мінез көрсетулері. 
Ол турасында Аллаһ Тағала былай деген: 


>? 2 


24 34 ce а (a te 5 . с эб же 
8-2» ы қау 
«Кімде-кім сол белгілі айларда қажылық парызын өтеуге 


ниет етіп, бел буса, онда қажылық парызын өтеу барысында 
жұбайлардың бір-бірімен төсек қатынасына түсуіне, 
шариғаттың шеңберінен шығуға, дауласуға және шекісуге 
жол KOK.» 


Қажылықта жасалатын ізгі амалдардан: ол жерде ашты 
тамақтандыру, сәлем тарату, көркем сөйлеу және барлық құлдарға 
(ихсан) жақсылық қылып, олармен жақсы қатынаста болу. 


Қажыларға ихсан қылу - пайдасы басқаға да өтетін ғибадат. 
Мужәһид & айтты: «Мен Ибн Омарға @ қызмет қыламын деп, 

онымен бірге сапарға шықтым. Бірақ ол &% маған қызмет қылды». 
Ибн Ражаб & айтты: «Көптеген сәләфтар (қызмет қылудың) 


сауабына кенелгісі келіп сапардағы жолдастарына өзінің оларға 
қызмет қылуын шарттайтын болған». 


Сондай-ақ қажылық қылушы тас ататын жерлерде Ібілістің қор 
болып, сүмірейетініне ой жүгіртіп, мән береді. Өйткені Ибраһим № 
өз баласы Исмаһилді құрбанға шалу деген Раббысының бұйрығын 
орындауға бара жатқанда алдынан Ібіліс үш мәрте қатар шығып, 
оны тыйғысы келеді. Аллаһтың Халилі (ең жақсы көретін жақын 
досы) Ибраһим %% оны қор қылып, оған деген дұшпандығын 
көрсету мақсатында оны таспен атқылайды. Ібілістің Ибраһимге 
жа қарсы шығуынан оның (оған Аллаһтың лағынеті болсын) Адамның 


ЖА ұрпақтарына деген азғыруының бірнеше жерде орын 
алатынының көрінісі байқалады. 


Қағбадағы қара тастың қап-қара боп кетуі адамдардың 
күнәларының әсері. Егер күнә жасау жансыз тасқа осыншама әсер 
еткен болса, оның адамдардың жүрегіне деген әсерін ойлаудың өзі 
қиын. Пайғамбарымыз % айтты: «Қара тас жәннаттан 
түсірілгенде сүттенде ақ болды. Оны адамдардың күнәлары 
қап-қара қылды». (Хадисті әт-Тирмизи риуаят еткен.) 


Қажылықта нәпсіні тәрбиелеу және оны қалаған нәрселерін 
тастауға үйрету бар. Қажылық жасаушы оған мубах болған кейбір 
нәрселерді тастайды. Мысалы: денеге арнайы пішілген киімді 
киюді тастау. Кімде-кім қажылығында өз нәпсісін ихрам хәлінде 
тыйым салынған нәрселерден тыйса, ол барлық заманда және 
мекенде күнәлардан тиылуға өте лайықты болады. 


Сонымен бірге қажылық мұсылман адамды амалдарды 
дұрыстап жасауға және уақытқа мән беруге итермелейді. Мысалы: 
күннің батысымен-ақ бір жерден екінші жерге, бір ғибадаттан 
басқа бір ғибадатқа көшу. Сондай-ақ, еш амал бір-бірінің алдына 
шығып кетпейді, барлығы тәртіппен жасалады. Адамның Аллаһ 
үшін ықыласты болуы мен пайғамбарға * еруі осылардан бастау 
алады. 

Кімде-кім қажылығында тәлбия айтып Аллаһты жалғыздаса 
және айтта Оны ұлықтап тәкбір айтса, оған Аллаһқа берген уәдесін 
орындау уәжіп болады. Ол уәде оның Аллаһтан басқа біреуден дұға 
сұрамауы және Одан басқа біреуден пана тілімеуі әрі Қағбадан 
басқа бір жерде тауаф жасамауы. Аллаһ Тағала айтты: 


= 22 2 و‎ а ae 
4 жәйі من‎ Bah ما‎ 00h 93 من‎ DEG GMI 
«Ал Одан өзге сиынған кудайларын болса, бір тал дәнектің 


қабыршығына да өздігімен иелік етіп, билігін жүргізе 


алмайды.» 


Ал кім Аллаһқа бет бұрса Аллаһ Тағала оған міндетті түрде 
жәрдем береді. Бұл турасында Аллаһ Тағала былай деді: 


Cb Ст mere aie 5 ро | Bae с 
л А) АМ ОЗ 002 д Сэ 1035-20015 
«Біздің жолымызда аянбай күрескендерді (яғни, бойындағы 
бар күш-жігерін кемел адам, үлгілі мұсылман болу жолында 
жұмсағандарды) міндетті түрде Өзіміздің жетістікке жеткізетін 
жолдарымызға бағыттаймыз. Шүбәсіз) Аллаһ әрдайым 


Раббыларын өз көздерімен көріп тұрғандай үнемі игі істер 


істейтін ізгі жандармен бірге.» 


Мұсылмандардың ішінде Қағбаны көруді әрі оны тауаф 
жасауды сағынбайтындары жоқ. Адамдардың барлығы Қағбаға 
әлемнің түкпір-түкпірінен келеді. Ол Исламның ұлы жиыны 
болатын орын. Әкелері Ибраһимнің %» шақырғанына жауап беру 
үшін ол жерге топ-топ адамдар жиналады. Мұсылмандардың 
жүректері Аллаһтың үйіне қарай толастамай ұмтылып, оны 
көруге, тауаф жасауға және сол жерде болуға асығады. 


Содан соң, уа, мұсылмандар! 


Қажылықтың сәттері өте құнды және оның сағаттары аса 
қымбат. Аллаһ Тағала айтты: 

о 


2-0» 


= 


воз Ай ف‎ 4 
«Санаулы күндерде (яғни, Арафат және құрбан айт күндері) 
тәкбір айтып, Алланы ұлықтап еске алыңдар. 


Бұл ақыретке сапарға дайындалуға ескерту. Қажылық 
жасаушы малын, бала-шағасын тастап қажылыққа кетеді. Сондай- 
ақ, ол Исламның ең соңғы тірегі. Оны орындау һижра айларының 
ең соңғы айында болады. Пайғамбарымызда % оны өмірінің ең 
соңында жасаған. Ал ихрам кию кебін киюді ескертеді. Сонымен 
қоса адамдардың қажылық алаңдарында жиналып тұруы олардың 
махшарда Аллаһтың алдында барлығы жиналып тұратынын еске 
салады. 


Же من الشيطان‎ ФЬ أعوذ‎ 
22 ш 25 22 572 ел 75 К С 3 Meee $ . С 
& فج عميق‎ 1322 а А» وعل ڪل‎ VW 3 ез о 3 оз 
Адамдарға «Қажылыққа келіңдер», - деп жар сал. (Барлық 
адамдарды қажылыққа шақыр). Олар саған мейлі жаяу-жалпы, 


мейлі ұзақ жолдан арып-ашқан түйелерге мініп болса да 
дүниенің түкпір-түкпірінен (төрт бұрышынан) келсін. 


Аллаһ Тағала маған да, сендерге де береке берсін! 

Екінші хұтба 


Аллаһқа бізге қылған ихсаны үшін мақтаулар болсын және 
бізге берген нығметтері мен тауфиғы үшін көптеген шүкірлер 
болсын. Аллаһтың дәрежесін ұлықтаған хәлде Одан басқа 
құлшылыққа лайықты ешбір тәңір жоқ екеніне, Оның жалғыз әрі 
еш серігі жоқ екеніне және пайғамбарымыз Мухаммад % Оның 
құлы әрі елшісі екеніне куәлік етемін. Оған және оның отбасы мен 
сахабаларына Аллаһтың салауаты мен артық сәлемі болсын. 


Уа, мұсылмандар! 


Егер ниеттері шынайы болса салиқалы амалдардан үзірлі 
себепті қалып қойғандар соны жасағандармен бірдей болады. Тіпті 
жүрегімен амал жасаушы денесімен амал жасаушыдан озып кетуі 
әбден мүмкін. Кімде-кім Арафада тұра алмаса Аллаһтың оған 
білдірткен басқа да хақыларын орындасын. Ал кімде-кім 
Муздалифада түней алмаса Аллаһқа бойсұнамын деген нақты 
шешіммен түнесін. Ондай адамдарға шариғат Арафа күні ораза 
ұстауды заңдастырды. Пайғамбарымыз % айтқандай: «Аллаһ 
Тағала Арафа күнгі оразамен өткен және келер жылдың 
күнәсін кешіреді деп есептеймін». (Хадисті Муслим риуаят еткен.) 


Мына осы он күнде қажыларға дұғамен, «Лә иләһә иллә Аллаһ» 
деп айтумен, такбир айтумен, Аллаһқа мақтау айтумен және 
зікірдің басқа да түрлерімен серік болыңдар. Осындай амалдарды 
барлық сәтте көбейтіп жасаңдар. Өйткені пайғамбарымыз Ж 
былай деген: «Аллаһ Тағала үшін осы он күнде жасалатын 
салиқалы амалдардан ұнамды амал жооқ». (Хадисті әт-Тирмизи 
риуаят еткен.) Уыстарыңнан шығып кетпей тұрып құлшылық 
маусымдарын пайдаланып қалыңдар. Өміріміз олжа болғанмен 
күндеріміз санаулы, ғұмырымыз шектеулі!!! 

